216 
PIÈCES A L’APPUI. 
Fuyez, fuyez faulses délices. 
Qui les sieut, il ne peut entrer 
Dedens les vertueuses lices 
Ne soy gentil homme monstrer ; 
Vertu ne poeut jamais piantrer 
Avecques orde négligence : 
Elle ne scet ydolatrer 
Ne varier sa conscience. 
{Ibid.) 
Définition fié l’entour, par le Champion. 
Amours est vie délittable 
Laquelle certain espoir maine , 
Vie courtoise et charitable, 
Vie commune, vie humaine. 
Amours tous les bons jours amaine, 
Amours humains cueurs reconforte , 
Amours la carolle demaine 
Où ame ne se desconforte. 
Amours toute joye nourrit, 
Amours ennuy vainct et appaise , 
Amours en souspirant soubrit, 
Amours n’a riens qui lui desplaise, 
Amours en attendant est aise , 
Amours voit le temps avenir, 
Amours se chiérit et se baise 
Par ung gracieux souvenir. 
Amours est vraye médecine, 
Amours est ayde et secours brief, 
Amours est de salut racine, 
Amours chasse tout péril grief, 
Amours est large en son relief, 
Amours est basme de confort, 
Amours est de richesse fief. 
Triade contre desconfort. 
Amours les aveugles voir fait, 
Amours lesimpotens conferme , 
Amours les contrefais refait, 
Amours les cueurs fermés defferme , 
Amours les infermés referme, 
Amours les vivans vivifie , 
Amours rend vie sûre et ferme ; 
Sage n’est pas qui ne s’y fie. 
Amours les ignorons aprent, 
Amours les sages enlumine , 
Amours les oultrageux reprent, 
Amours les errans achemine , 
Amours toute rudesse mine, 
Amours tout orgueil amolit, 
Amours en tout bien se termine ; 
Vertu loutpéchié abolit. 
Amours en pacience danse , 
Amours en adversité chante, 
Amours en plours est à la danse , 
Amours en povreté se vante, 
Amours solitaire tous hante , 
Amours en plus vivant plus vit, 
Amours ne fait vie mesehante ; 
Bon espoir ainsi le ravit. 
